Două persoane au fost rănite în urma unui accident în care au fost implicate patru maşini, produs duminică, 31 martie, pe DN2, pe podul de la Mărăcineni, în apropiere de Buzău.
"Pe DN 2, pe podul Mărăcineni, judeţul Buzău, s-a produs un accident rutier în care au fost implicate 4 autovehicule", anunţă Centrul Infotrafic din IGPR.
În urma accidentului au fost rănite 2 persoane, aflate în evaluare medicală.
Circulaţia rutieră este restricţionată pe sensul de mers Buzău - Râmnicu Sărat, valorile de trafic fiind în creştere.
Conform Centrului Infotrafic, se estimează reluarea normală a circulaţiei în 60 de minute.